Supernova

סופרנובה (באנגלית: Supernova) הוא סינגל של להקת הבנות הדרום קוריאנית אספה שיצא כחלק מאלבום האולפן הראשון שלה Armageddon. השיר יצא לאור על ידי SM אנטרטיינמנט ב-13 במאי 2024, כסינגל המוביל של האלבום, וזכה להצלחה מסחרית, כשהגיע לתואר Perfect All Kill (המתאר הגעה לפסגה של מספר מצעדים שונים בו זמנית) והפך לשיר הראשון של הלהקה שהגיע לראש מצעד הסירקל צ'ארט.<ref></ref>
== הפקה ==
השיר נכתב והולחן על ידי המפיק קנזי, כאשר הזמרת פריס אלקסה תרמה להלחנה, והמפיק דם ג'ונץ השתתף בלחן ובעיבוד. ברצועה יש סימפול של מנגינת השיר "Planet Rock" של אמני ההיפ הופ האמריקאים Afrika Bambaataa ו-Soulsonic Force מ-1982.הרצועה הראשונה באלבום, "Supernova", היא שיר בסגנון דאנס והייפרפופ. השיר מתואר כ-״מאופיין בבס כבד", ועם מילים ש-״מתארות את נקודת המבט של אספה על העולם, שמתרחבת באירוע שפותח דלת למימד אחר - הסופרנובה, והוא מבטא את התחלתו של פיצוץ גדול".<ref></ref> הרצועה הולחנה במפתח של בי מינור, בקצב של 120 פעימות לדקה.<ref></ref>

גיל קאופמן מבילבורד, תיאר את הרצועה כמיזוג של "ביטים של היפ הופ, מקצבי EDM ושירת פופ" ש-"מוכן לרחבת הריקודים". דריק רוסינול מ-Uproxx אפיינה את השיר כ"באנגר חוצה ז'אנרים" המשלב "אלמנטים של פופ, דאנס, היפ הופ ומוזיקה אלקטרונית לחבילה אחת מגובשת".

== מיקום במצעדים ==
השיר הגיע לראשונה למקום השמיני במצעד סירקל צ'ארט של דרום קוריאה במצעד של ה-18 במאי 2024;<ref name="circle-digital-w20"></ref> למקום הרביעי במצעד ההורדות,<ref name="circle-download-w20"></ref> למקום השמיני במצעד הסטרימינג,<ref name="circle-streaming-w20"></ref> ולמקום ה-19 במצעד ה-BGM.<ref name="circle-bgm-w20"></ref> בשבוע שלאחר מכן השיר עלה למקום הראשון ב"מצעד הדיגיטלי ו"מצעד הסטרימינג״.<ref name="circle"></ref><ref name="circle-streaming-w21"></ref> השיר הופיע לראשונה במצעד שירי קוריאה הדרומית במצעד של ה-25 במאי 2024, ועלה למקום הראשון בשבוע שלאחר מכן.

השיר זכה בתואר Perfect All Kill (המתאר הגעה לפסגה של מספר מצעדים שונים בו זמנית) והפך לשיר הראשון של הלהקה שהגיע לראש מצעד הסירקל צ'ארט במצעד ״זמן אמת״, ובמצעד היומי והשבועי של iChart.<ref></ref> ביפן השיר נכנס למקום ה-26 במצעד יפן הוט 100 של בילבורד יפן ב-22 במאי 2024;<ref></ref> למקום 43 בשירי המובילים בהורדות,<ref></ref> ולמקום ה-24 בשירי הסטרימינג המובילים.<ref></ref> <ref></ref> במצעד Oricon Combined Singles, השיר הגיע למקום ה-24 במצעד של ה-27 במאי 2024.<ref name="japan-oricon"></ref>

השיר זכה להצלחה במצעדים גם בשאר העולם, כשבארצות הברית השיר הגיע למקום החמישי במצעד שירי העולם הדיגיטליים; בניו זילנד השיר נכנס למקום ה-20 בדירוג של מצעד ה-RMNZ Hot Singles, ובשבוע לאחר מכן עלה<ref></ref>למקום ה-12.<ref name="nz-hot"></ref> בבריטניה השיר הגיע למקום ה-33 במצעד ההורדות של הסינגלים הבריטיים של OCC;<ref></ref> <ref name="uk-singles-sales"></ref> בהולנד למקום ה-17 בטופ 40 העולמי;<ref name="dutch-top40"></ref> ובארגנטינה למקום ה-50 במצעד Billboard Argentina Hot 100.<ref name="argentina-hot"></ref> במצעדים עולמיים, השיר הופיע לראשונה במקום ה-50 במצעד Billboard Global 200, ובמקום ה-23 במצעד Billboard Global Excl. US, בתאריך 25 במאי 2024. בשבוע שלאחר מכן השיר עלה בדירוג למקומות 19 ו- 7 באותם מצעדים, בהתאמה.

== קליפ הווידאו ==
הקליפ לשיר בוים על ידי הא ג'ונגהון (האטריק), ויצא ב-13 במאי 2024, יחד עם השיר. באותו יום פורסם כי הקליפ הגיע ל-10 מיליון צפיות בתוך 10 שעות.

בקליפ ה"עתידני", חברות הלהקה<ref></ref> מציגות את ״כוחות העל״ שלהן, כשלכל אחת כח אחר: כוח על לקרינה, שליטה באש לנינגינג, יכולת לעוף לווינטר, וצמצום הזמן לג'יזל. החלק הוויזואלי מתחיל כשקרינה שורדת נפילה מגובה רב על מכונית, ללא פגע. סצינות נוספות כוללות ״חברה שתולשת את מראות הצד ממכוניות חונות״, ״ניבים מהבהבים של ערפדים״, ו-״הרמת כלי רכב ביד אחת".

בנוסף, נעשה שימוש בטכנולוגיית AI כדי לסנכרן תמונות של חברות הלהקה בסינרגיה עם המילים של השיר.<ref></ref> נינגנינג אמרה שהיא "כל כך צחקה כאשר [היא] ראתה את סצנת הבינה המלאכותית", ותיארה אותה כ"לא משהו שאתה מצפה לו". היא גם ״הבינה כי אפילו בעולם שבו בינה מלאכותית כל כך פופולרית ומכסה הרבה תחומים", הטכנולוגיה ״לא תוכל להחליף את הביטויים שלנו ואת האופי של בני האדם".<ref></ref>

== קידום ==
עם צאתו של השיר, אספה הופיעה בארבע תוכניות מוזיקה באותו שבוע לשם קידום: היא הופיעה בתוכנית M Countdown ב-16 במאי, בתוכנית<ref></ref> Music Bank ברשת KBS ב-17 במאי,<ref></ref> במופע Music Core של רשת MBC ב-18 במאי<ref></ref> ובתוכנית Inkigayo של רשת SBS ב-19 במאי.<ref></ref>

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אספה
קטגוריה:שירים בקוריאנית
קטגוריה:סינגלים בהוצאת וורנר רקורדס